Helsingist seitse tundi sõitu ja olimegi kohal (umbes 19:30), vastu tuli Ari Sääski, igati asjalik ja hea huumoriga mees. Kuna algusest peale planeerisime "säästu"-reisi, siis loobusime kohapealsest majutusest (ca 60€/päev) ja võtsime telgid kaasa. Ari näitas meile telkimiskohad ära, siis aga tegi ka majadele  tutvustustiiru peale. WC-duššid näidatud/vaadatud, jõudsime koolitusruumi, kus laudadel oli tõelised meelteergutajad: parimad karupildid, mis olid Wild Brown Bear'i (WBB) varjetest pildistatud. Seal oli mida vaadata. Ari rääkis, et tegeleb varjetega juba 11 aastat, tutvustas karusi nimepidi. Karudel pidid olema vene nimed; meelde jäi vaid Valeri (vanim karu) ja Aulis (vist mitte eriti venepärase nimega), suur isane karu.